CELEX: 62018TN0606
Language: da
Date: 2018-10-08 00:00:00
Title: Sag T-606/18: Sag anlagt den 8. oktober 2018 — Universität Koblenz-Landau mod EACEA

26.11.2018   
            
            
               DA
            
            
               Den Europæiske Unions Tidende
            
            
               C 427/102
            
         
      Sag anlagt den 8. oktober 2018 — Universität Koblenz-Landau mod EACEA
      (Sag T-606/18)
      (2018/C 427/135)
      Processprog: tysk
      
         Parter
      
      
         Sagsøger: Universität Koblenz-Landau (Mainz, Tyskland) (ved advokaterne C. von der Lühe og I. Felder)
      
         Sagsøgt: Forvaltningsorganet for Undervisning, Audiovisuelle Medier og Kultur (EACEA)
      
         Sagsøgerens påstande
      
      
                  —
               
               
                  Det fastslås, at der ikke er grundlag for de med sagsøgtes skrivelse af 8. august 2018 under journalnr. EACEA/A4/RR-am D (2018) 011591 fremsatte tilbagebetalingskrav for Grant Agreement 2012 3075/001 001 med et beløb på 22 454,22 EUR.
               
            
                  —
               
               
                  Sagsøgte tilpligtes at betale sagsøgeren et beløb på 41 408,15 EUR med tillæg af renter på ni procentpoint over Den Europæiske Centralbanks basisrente fra den 30. marts 2018.
               
            
                  —
               
               
                  Forvaltningsorganet for Undervisning, Audiovisuelle Medier og Kultur (EACEA) tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Manglende fuldstændig anerkendelse af godtgørelsesberettigede udgifter til trods for fremlæggelse af relevant dokumentation.
               
            
                  2.
               
               
                  Manglende eller utilstrækkelig begrundelse for afvisningen af at anerkende godtgørelsesberettigede udgifter.